b"\n_START_ARTICLE_\nKiprian (apulaispiispa)\n_START_PARAGRAPH_\nPiispa Kiprian (siviilinimelt\xc3\xa4\xc3\xa4n Aleksei Jakolevitsh \xc5\xa0nitnikov;  1879\xe2\x80\x931914) oli vuosina 1913\xe2\x80\x931914 Viipurin piispana toiminut ven\xc3\xa4l\xc3\xa4inen pappismunkki. _NEWLINE_H\xc3\xa4nen siviilinimens\xc3\xa4 oli Aleksei Jakolevitsh Snitnikov ja kotoisin Tverin kuvernementista; h\xc3\xa4n syntyi tammikuussa 1879. Munkiksi h\xc3\xa4net vihittiin jo vuonna 1902 eli harvinaisen nuorena. _NEWLINE_H\xc3\xa4n tuli Suomeen vuonna 1905 synodaalisaarnaajaksi arkkipiispa Sergij'n kutsusta ja opetteli perusteellisesti suomen kielen, josta h\xc3\xa4nt\xc3\xa4 ortodoksisessa Karjalassa arvostettiin . H\xc3\xa4n oli tullessaan pappismunkki, mutta sai arkkimandriitan arvon jo nelj\xc3\xa4 vuotta my\xc3\xb6hemmin._NEWLINE_Is\xc3\xa4 Kiprian toimi aktiivisesti kirkon pyhimpien aarteiden tuomiseksi tavallisen kansan ulottuville; t\xc3\xa4rkeimm\xc3\xa4t t\xc3\xa4llaiset olivat vuonna 1909 toteutettu ihmeit\xc3\xa4tekev\xc3\xa4n Konevitsan Jumalan\xc3\xa4idin ikonin ristisaatto Laatokan Karjalassa sek\xc3\xa4 vuotta my\xc3\xb6hemmin Orusj\xc3\xa4rven kirkon vihki\xc3\xa4isiin Valamosta tuotu palanen Kristuksen ristinpuuta._NEWLINE_Is\xc3\xa4 Kiprian oli ortodoksisen uskon puolustaja. Karjala oli is\xc3\xa4 Kiprianille ortodoksisuuden pyh\xc3\xa4\xc3\xa4 maata._NEWLINE_Is\xc3\xa4 Kiprian vihittiin Sortavalan apulaispiispaksi Iisakin kirkossa  Pietarissa 10. maaliskuuta 1913, mutta jo 18. kes\xc3\xa4kuuta 1914 h\xc3\xa4n menehtyi v\xc3\xa4\xc3\xa4rin hoidettuun umpilis\xc3\xa4kkeen tulehdukseen vain 35 vuoden i\xc3\xa4ss\xc3\xa4._NEWLINE_H\xc3\xa4nen hautansa on Laatokan Valamossa."